Document ID: 32002D0337

Title and Content:
Απόφαση της Επιτροπής της 25ης Απριλίου 2002 για την τροποποίηση της απόφασης 94/278/EΚ όσον αφορά τις εισαγωγές μελιού [κοινοποιηθείσα υπό τον αριθμό Ε(2002) 1523] (Κείμενο που παρουσιάζει ενδιαφέρον για τον ΕΟΧ) (2002/337/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/118/EΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ(1), όπως τροποποιήθηκε τελευταία από την απόφαση 1999/724/EΚ της Επιτροπής(2), και ιδίως το άρθρο της 10 παράγραφος 2 στοιχείο α), Εκτιμώντας τα ακόλουθα: (1) Η απόφαση 94/278/EΚ της Επιτροπής, της 18ης Μαρτίου 1994, για την κατάρτιση καταλόγου τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ του Συμβουλίου(3), όπως τροποποιήθηκε τελευταία από την απόφαση 2001/700/EΚ(4), καθορίζει τις τρίτες χώρες από τις οποίες τα κράτη μέλη θα επιτρέπουν τις εισαγωγές μελιού. (2) Η Τανζανία έδωσε στην Επιτροπή τις απαραίτητες εγγυήσεις όσον αφορά την επιτήρηση των καταλοίπων και των μολυσματικών ουσιών που καλύπτονται από την οδηγία 96/23/EΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ(5) και δόθηκε προσωρινή έγκριση με την απόφαση 2000/159/EΚ της Επιτροπής, της 8ης Φεβρουαρίου 2000, σχετικά με την προσωρινή έγκριση των σχεδίων καταλοίπων των τρίτων χωρών σύμφωνα με την οδηγία 96/23/ΕΚ του Συμβουλίου(6), όπως τροποποιήθηκε τελευταία από την απόφαση 2002/336/EΚ της Επιτροπής(7). Η Τανζανία πρέπει επομένως να περιληφθεί στον κατάλογο του παραρτήματος της απόφασης 94/278/ΕΚ. (3) Μετά την απόφαση 2002/69/ΕΚ της Επιτροπής, της 30ής Ιανουαρίου 2002, για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας(8), η Κίνα πρέπει να αφαιρεθεί από τον κατάλογο της απόφασης 94/278/ΕΚ. (4) Η απόφαση 94/278/EΚ πρέπει επομένως να τροποποιηθεί ανάλογα. (5) Tα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 94/278/EΚ τροποποιείται σύμφωνα με το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 25 Απριλίου 2002.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 614
2737
3489
11

EuroVoc IDs (Expanded): 614
2737
3489
11

Dataset Source: meu

Split: train